Narodna skupština
20180404

Imaćemo situaciju da ćemo po ovom osnovu imati blokiran žiro-račun Specijalne bolnice za rehabilitaciju negde u iznosu od 20 miliona dinara. Formirana je Radna grupa od strane opštinskog veća opštine Bujanovac, koja bi imala zadatak da sagleda ovaj problem i da predloži rešenje problema. Radnu grupu čini jedan predstavnik lokalne samouprave, jedna predstavnik JKP i jedan predstavnik Bujanovačke banje, ali od novembra meseca, kako je formirana radna grupa, do današnjeg dana se nije sastala. Hoću ovo da navedem kao jedan primer kako i na koji način lokalna samouprava u Bujanovcu podržava privredu i privredni razvoj jedne od najnerazvijenih opština u Srbiji. Hvala. (Nemanja Šarović: Poslovnik.)